wickkiey/tamil-wikipedia-chunked huggingface dataset:
# பீபாடி இயக்கம்

**பீபாடி இயக்கம்** என்பது, ஒரு ஆரம்பநிலையில் இருந்த பின்குண்டேற்ற சுடுகலனின் இயங்குநுட்ப வடிவம் ஆகும். இதில், பின்னால் கீல் இடப்பட்ட, வீழும்-அடைப்பு வடிவமைப்பை கொண்ட அடைப்பு இருக்கும்; இந்த கீலை மையமாகக் கொண்டு அடைப்பு சுழற்றப்பட்டு, அதன் முன்பகுதியை தாழ்த்துவதன் மூலம், குழலாசனம் திறக்கப்பட்டு, குண்டேற்றப்படும். பீபாடி இயக்கம் பெரும்பாலும் வெளிப்புற சுத்தியலை பிரயோகித்து தான் வெடிபொதியை வெடிக்கச் செய்யும்.  
மாசச்சூசெட்ஸ்ஸின் தலைநகரான பாஸ்டன்னை சேர்ந்த, ஹென்றி ஒ. பீபாடி வடிவமைத்தது தான் பீபாடி இயக்கம். சூலை 22, 1862-ல் இதற்கு முதல் காப்புரிமம் பெறப்பட்டது.  
சுவிஸ் துமுக்கிக்கொல்லர், ஃபிரெடெரிக் வான் மார்ட்டினி என்பவர், பீபாடி இயக்கத்தை ஒத்தவாறு ஒரு இயக்கமுறையை உருவாக்கினார், அது உட்புற சுத்தியல் கொண்டிருந்தது.அலெக்சாண்டர் ஹென்றிஎன்பவரால் வடிவமைக்கப்பட்ட புரியை கொண்டிருந்த குழலுடன், இது இணைக்கப்பட்டு உருவான, 1871மார்ட்டினி-ஹென்றிபுரிதுமுக்கி பிரித்தானிய படைகளின் பிரதான துப்பாக்கியாக இருபது வருடங்களுக்கு திகழ்ந்தது.
# எம். மாயாண்டி நாடார்

**எம். மாயாண்டி நாடார்**(*M. Mayandi Nadar*) என்பவர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். இவர் 1957,1962 ஆகிய ஆண்டுகளில்நடைபெற்றதமிழ்நாடு சட்டமன்றத் தேர்தலில்சென்னை வண்ணாரப்பேட்டை தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.
# கரண் தேவ் காம்போஜ்

**கரண் தேவ் காம்போஜ்** (*Karan Dev Kamboj*) பாரதிய ஜனதா கட்சியைச் சேர்ந்த அரசியல்வாதி ஆவார். இந்தியாவின் அரியானா மாநில சட்டப் பேரவையின் முன்னால் உறுப்பினராவார். இவர் ஒரு விவசாயி. அரியானா சட்டப் பேரவைத் தேர்தலில் இந்திரி தொகுதியின் வேட்பாளராக அறிவிக்கப்பட்டார். அரியானா மாநில சட்டப்பேரவைத் தேர்தலில் பாரதிய ஜனதா கட்சி வெற்றி பெற்ற பிறகு, அரியானா மாநிலப் போக்குவரத்து அமைச்சராக 2014 ல் பதவி ஏற்றார்.
# நைனா சிங் சௌதாலா

**நைனா சிங் சௌதாலா** (*NainaSingh Chautala*) இந்தியாவைச் சேர்ந்த ஓர் அரசியல்வாதியாவார். சனநாயக சனதா கட்சியின் உறுப்பினரான இவர் அரியானா மாநிலத்தின் சட்டமன்ற உறுப்பினராக இருந்துள்ளார். சாக்ரி தாத்ரி மாவட்டத்திலுள்ள பத்ரா நகர் தொகுதியில் போட்டியிட்டு சௌதாலா சட்டமன்ற உருப்பினர் ஆனார். முன்னதாக இவர் இந்திய தேசிய லோக்தளம் கட்சியின் உறுப்பினராக இருந்தார். அரியானா மாநிலத்தின் சட்டமன்ற தொகுதியாக இருந்த தப்வாலியை பிரதிநிதித்துவப்படுத்தினார். அஜய்சிங் சௌதாலாவை நைனாசிங் திருமணம் செய்து கொண்டார். இத்தம்பதியருக்கு துசியந்து சௌதாலா, திக்விஜய் சௌதாலா என்ற இரண்டு குழந்தைகள் பிறந்தனர். பீம்சிங் கோதாரா மற்றும் காண்டா தேவி கோதாரா தம்பதியரின் மூன்றாவது மகள் நைனாசிங் சௌதாலா என்பதாகும்.  
இந்திய தேசிய லோக்தளம் கட்சி பிளவுக்குப் பிறகு தனது மகனின் கட்சியான சனநாயக் சனதா கட்சியில் சேர்ந்தார். இக்கட்சியில் சேர்ந்த நான்கு சட்டமன்ற உறுப்பினர்களில் இவரும் ஒருவர்.
# நா. விச்வநாதன்

**நா. விச்வநாதன்** தஞ்சையைச் சேர்ந்த எழுத்தாளரும், கவிஞரும் ஆவார்.
# நா. விச்வநாதன்

## பல்துறை ஆளுமை

கவிதைகள், சிறுகதைகள், கட்டுரைகள் ஆகியவற்றைப் பல்வேறு இதழ்களில் எழுதி வருகிறார்.
# நா. விச்வநாதன்

## தற்போதைய நாவல் பணி

ஐநூறு ஆண்டு கால தஞ்சையை மையமாக வைத்து `லட்சுமிராஜபுரம்’ என்ற நாவலொன்றை எழுதிக் கொண்டிருக்கிறார்.
# பி. செங்குட்டுவன்

**பி. செங்குட்டுவன்** (*B. Senguttuvan*) ஓர் இந்திய அரசியல்வாதியும் தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். 2014 ஆம் ஆண்டு நடைபெற்ற நாடாளுமன்ற தேர்தலில், அண்ணா திராவிட முன்னேற்றக் கழகம் வேட்பாளராகப் போட்டியிட்டு வேலூர் தொகுதியிலிருந்து தேர்ந்தெடுக்கப்பட்டார்.
தன்னை எதிர்த்துப் போட்டியிட்ட ஏ.சி.சண்முகத்தை 59,393 வாக்குகள் வித்தியாசத்தில் தோற்கடித்தார். 30 ஆண்டுகளுக்குப் பின்னர் வேலூரில் அ.தி.மு.க. சார்பில் வெற்றிபெற்ற இரண்டாவது வேட்பாளராக இவர் கருதப்படுகிறார். 1983 ஆம் ஆண்டில் ஒரு வழக்கறிஞராக பணிபுரியத் தொடங்கினார். 2001 ஆம் ஆண்டு முதல் 2006 ஆம் ஆண்டு வரை வேலூர் மாவட்ட அரசாங்க வழக்கறிஞராகவும், 2011 முதல் 2014 ஆம் ஆண்டு வரை பொது வழக்கறிஞராகவும் பதவி வகித்தார். இவ்விரு காலகட்டத்திலும் தமிழ்நாட்டில் அ.இ.அ.தி.மு.க ஆட்சியில் இருந்தது.  
1980 ஆம் ஆண்டு சென்னை சட்டக் கல்லூரியில் தனது மாணவ நாட்களில் அ.தி.மு.க. உறுப்பினராக இருந்தார். மேலும் 2014 ஆம் ஆண்டில் மாவட்ட அ.இ.அ.தி.மு.க. வழக்கறிஞர்களின் இணைச் செயலாளர் ஆனார். குடிமை செயல்முறை குறியீடு, காசோலைகளை மறுத்தல், தொழில் முரண்பாடுகள் சட்டம் மற்றும் பெண்கள் மற்றும் குழந்தைகளுக்கு எதிரான பாலியல் குற்றங்கள் பற்றிய புத்தகங்களை இவர் எழுதியுள்ளார். குடியாத்தத்தை சேர்ந்த செங்குந்தர் கைக்கோள முதலியார் குடும்பத்தில் பிறந்தார்.
# பி. செங்குட்டுவன்

## மறைவு

உடல்நலக்குறைவு காரணமாக வேலூரில் உள்ள ஒரு தனியார் மருத்துவமனையில்,
சிகிச்சைபெற்றுவந்த இவர், சிகிச்சை பலனின்றி, ஆகத்து 19, 2021 அன்று அதிகாலையில் காலமானார்.
# பல்விந்தர் கௌர் ஷெர்கில்

கனடாவில் உள்ள சீக்கிய சமூகத்தின் முக்கிய உறுப்பினரும், மனித உரிமை ஆர்வலரும், ஷெர்கில் அண்டு கம்பெனி என்னும் பெயரில் கனடா நாட்டில் சட்டம் சம்பந்தப்பட்ட சேவைகளை வழங்கி வருபவரும், இந்தியாவின் பஞ்சாப் மாநிலத்தை பூர்விகமாகக் கொண்டவருமான **பல்பிந்தர் கவுர் ஷெர்கில்** வணிக மற்றும் சிவில் வழக்குகளில் நிபுணத்துவம் பெற்றவராவார். சீக்கிய மரபுப்படி தலைப்பாகை அணிந்து வழக்குகளில் வாதாடிய இவர், 2017 ஆம் ஆண்டு ஜூன் 24 அன்று கனடா நாட்டின் உச்ச நீதிமன்றம் நீதிபதியாக நியமிக்கப்பட்டதின் படி, கனடாவின் முதல் இந்திய வம்சாவளி பெண் நீதிபதி என்ற பெருமையை பெற்றுள்ளார்.
# பல்விந்தர் கௌர் ஷெர்கில்

## தொழில்

முன்னணி மனித உரிமை வழக்கறிஞராக இருந்த இவர், பள்ளிகளில் கிர்பான் (சடங்கு கத்தி) அணிவதற்கான சீக்கிய மாணவர்களின் உரிமையைக் கையாளும் வழக்கு உள்பட பல்வேறு அரசியலமைப்பு உரிமைக்கான வழக்குகளில் வாதாடியுள்ளார். மேலும் சமூக சேவைக்கான ராணியின் பொன்விழா பதக்கத்தைப் பெற்ற இவர், 2012 ஆம் ஆண்டில் ராணியின் வழக்கறிஞராகவும் பணிபுரிந்துள்ளார்.  
பள்ளிகளில் கிர்பான் (சடங்கு கத்தி) அணிவதற்கான சீக்கிய மாணவர்களின் உரிமையைக் கையாளும் வழக்கு உட்பட மதச் சுதந்திரத்தைக் கையாளும் அம்செலெம், முல்தானி எதிர் கமிஷன் ஸ்கொலேர், பள்ளிகளில் சீக்கிய மாணவர்கள் கிர்பான் அணியும் உரிமையையும், லயோலா உயர்நிலைப் பள்ளி வி கியூபெக் (அட்டர்னி ஜெனரல்) கத்தோலிக்க கண்ணோட்டத்தில் மாகாண நெறிமுறைகள் மற்றும் மத கலாச்சார பாடத்திட்டத்தை கற்பிப்பதற்கான கத்தோலிக்க உயர்நிலைப் பள்ளியின் உரிமை போன்ற கனடாவின் உச்ச நீதிமன்றத்தால் விசாரிக்கப்பட்ட பல முக்கிய வழக்குகளில் டபிள்யூ.எஸ்.ஓ மற்றும் கனேடிய சீக்கிய சமூகத்தின் நலன்களை பிரதிநிதித்துவப்படுத்தியுள்ளார். கனேடிய சீக்கிய சமூகத்திற்கான இவரது தன்னார்வப் பணிகளைத் தவிர, பி.சி.யின் விசாரணை வழக்கறிஞர்கள் சங்கத்தின் ஆளுநராகவும், 2002 முதல் 2008 வரை பிரேசர் சுகாதார ஆணைய வாரியத்தின் இயக்குநராகவும் பணியாற்றியுள்ளார். கனேடிய சட்டத்தரணிகள் சங்கத்தின் தேசிய நிர்வாக சட்டப் பிரிவின் முன்னாள் தலைவராகவும் இருந்துள்ளார்.
# பல்விந்தர் கௌர் ஷெர்கில்

## குடும்பம்

இவர், தனது கணவர், மகள் மற்றும் இரட்டை மகன்களுடன் சர்ரேயில் வசித்து வருகிறார்.
# திட்டக் கரைசல் (வேதியியல்)

பகுப்பாய்வு வேதியியல், **திட்டக் கரைசல்** (*Standard solution*) என்பது ஒரு தனிமம் அல்லது ஒரு பொருளின் துல்லியமாக அறியப்பட்ட செறிவைக் கொண்ட கரைசல் ஆகும். அறியப்பட்ட எடையை உடைய கரைபொருளானது குறிப்பிட்ட கன அளவுக்கான கரைசலைப் பெற கரைக்கப்படுகிறது. ஒரு நிலையான தரநிலையைப் பயன்படுத்தி திட்டப் பொருளைக் கொண்டு தயாரிக்கப்படுகிறது. பருமனறிப் பகுப்பாய்வில் தரம் பார்த்தலைப் பயன்படுத்தி மற்ற செறிவு தெரியாத கரைசலின் செறிவை அறிய திட்டக்கரைசல்கள் பயன்படுத்தப்படுகின்றன. திட்டக் கரைசல்களின் செறிவானது இயல்பாக மோல்/லிட்டர் என்ற அலகில் குறிக்கப்படுகிறது. கரைசலின் செறிவைக் குறிப்பிடும் இந்த முறை மோலாரிட்டி என அழைக்கப்படுகிறது. இந்த அலகு வேறுவிதமாக மோல்/டெமீ<sup>3</sup>, கிலோமோல்/மீ<sup>3 </sup>அல்லது குறிப்பிட்ட தரம் பார்த்தலுக்குத் தொடர்புடைய பதங்களில் குறிப்பிடப்படுகிறது.  
ஒரு எளிய திட்டக் கரைசலானது ஒரு தனித்த தனிமம் அல்லது பொருளை அது கரையக்கூடிய கரைப்பானில் கரைத்து பெறப்படுகிறது.
# திட்டக் கரைசல் (வேதியியல்)

## பயன்கள்

ஒரு தெரிந்த கன அளவு கொண்ட அமிலக் கரைசலானது செறிவு தெரிந்த காரக் கரைசலுக்கு எதிராக தரம் பார்த்தலின் மூலமாக தரப்படுத்தப்படலாம். திட்டக் கரைசல்கள் பகுப்பாய்வு செய்யப்பட வேண்டிய மாதிரி ஒன்றின் செறிவை நிர்ணயிக்க பொதுவாக பயன்படுத்தப்படுகிறது. குறிப்பிட்ட அலைநீளமுள்ள அலையைப் பொறுத்து, ஒரு மாதிரிக் கரைசலின் உட்கவர் தன்மையை வெவ்வேறு திட்டக் கரைசல்களுடன் தரம் காணப்பட வேண்டிய மாதிரிப்பொருளின் வெவ்வேறு தெரிந்த செறிவுகள் கொண்ட கரைசல்களுடன் ஒப்பிட்டு மாதிரிக் கரைசலின் செறிவானது பீர் விதியைக் கொண்டு கண்டறியப்படுகிறது. செறிவு தெரியப்பட வேண்டிய மாதிரிப் பொருளானது போதுமான அளவு நிறமாலையின் அலைகளை உறிஞ்சக்கூடிய ஆற்றலைக் கொண்டிருந்தால் எவ்வகை நிறமாலையியலையும் இதே போன்ற முறையில் பயன்படுத்தலாம். பெயர் தெரியாத மாதிரிகளைக் கொண்டுள்ள கரைசல்களின் மோலாரிட்டியைக் கண்டறிய திட்டக் கரைசலானது ஒரு வழிகாட்டிக் குறிப்பாக உள்ளது.திட்டக்கரைசலின் செறிவைக் கண்டறிய பருமனறிப் பகுப்பாய்வைப் பயன்படுத்தலாம்.இவைபியூரெட்டு போன்ற சாதனங்களைப் பயன்படுத்திக்கொள்கின்றன.
# திட்டக் கரைசல் (வேதியியல்)

## பண்புகள்

தரம் பார்த்தலுக்கான திட்டக் கரைசலின் பண்புகள்:
1. இக்கரைசலின் செறிவு மாறாததாக இருக்கும். மறு தரம்பார்த்தலுக்கான தேவை இதன் காரணமாக எழாமல் போகிறது.
1. தரம் பார்க்கப்பட வேண்டிய பொருளுடனான வினை ஒவ்வொரு வினைபொருளை சேர்த்த பின்னும் காத்திருக்கும் காலத்தைக் குறைவானதாகக் கொண்டிருக்கும் அளவிற்கு வேகமானதாக இருக்க வேண்டும்.
1. இக்கரைசலின் வினை போதுமான அளவிற்கு முடிவுறும் தன்மையைக் கொண்டதாக இருக்க வேண்டும்.
1. தரம்பார்த்தலில் ஈடுபடும் கரைசல்களின் சமன்படுத்தப்பட்ட வேதிவினையினால் குறிக்கப்பட இயலக்கூடியதாக இருக்க வேண்டும்.
1. வினையின் இறுதி நிலையை கண்டறிய ஒரு முறை இருக்க வேண்டும்.
# குல்தீப் ஷர்மா

**குல்தீப் சர்மா** (*Kuldeep Sharma*) இந்தியாவைச் சேர்ந்த ஓர் அரசியல்வாதியாவார். 1957 ஆம் ஆண்டு ஏப்ரல் மாதம் 3 ஆம் தேதியன்று இவர் பிறந்தார். அரியானா மாநிலத்திலுள்ள கானூரில் சட்டமன்ற உறுப்பினராக இருந்தார். முதன்முதலில் 2009 ஆம் ஆண்டு நடைபெற்ற அரியானா சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டு அவைத்தலைவராக பணியாற்றினார். 2014 ஆம் ஆண்டு நடைபெற்ற தேர்தலில் அதே தொகுதியில் இருந்து மீண்டும் தேர்ந்தெடுக்கப்பட்டார்.
# புசு ஆறு

**புசு ஆறு** அல்லது **புசோ ஆறு** (*Busu or Buso River*) பப்புவா நியூ கினிநாட்டில் உள்ள மொரோபே மாகாணத்தில் லே மாவட்டத்தில் டாலி, டிக்கேலிங், வாகங் அருகில் ஓடும் ஓர் ஆறாகும். இது அந்நாட்டின் மிக வேகமாக ஓடும் ஆறாகும். உலகின் மிக வேகமாக ஓடும் ஆறுகளில் புசு ஆறுகளில் ஆறாவது இடத்தைப் பிடித்து உள்ளது.
# கிகோரி ஆறு

**கிகோரி ஆறு** (*Kikori River*) நியூ கினியா தீவில் தெற்கு பப்புவா நியூ கினியாவில் பாயும் ஒரு பெரிய நதியாகும். மொத்த நீளம் 445 கி.மீ. (277 மைல்) உள்ள இந்த ஆறு தென்கிழக்காகப் பாய்ந்து பப்புவா வளைகுடாவில் கலக்கிறது. கிகோரி ஆற்றின் கழிமுகம் வளைகுடாவின் தொடக்கத்தில் அமைந்துள்ளது. கிகோரியின் குடியிருப்புப் பகுதிகள் இக்கழிமுகப் பகுதியில் அமைந்துள்ளன.
# பல்கா சிங்

**பல்கார் சிங்** (*Balkaur Singh*) இந்தியாவின் அரியானா மாநிலத்தில் உள்ள காலான்வாலி சட்டமன்றத் தொகுதி சட்டமன்ற தொகுதியை பிரதிநிதித்துவப்படுத்துகிறார். சிரோமணி அகாலி தளம் கட்சியின் உறுப்பினராகவும் அரியானா மாநிலத்தின் சட்டமன்ற உறுப்பினராகவும் இருக்கிறார். 2019 ஆம் ஆண்டு நடைபெற்ற தேர்தலின்போது பல்கார் சிங் பாரதிய சனதா கட்சியில் இணைந்தார்.
# சாக்கான் ஆறு

**சாக்கன் ஆறு** (*Chakan River*) இராசத்தான் மாநிலத்தில் பாய்கின்ற ஒரு துணை ஆறாகும். பல சிறிய நீரோடைகளின் சங்கமத்தால் உருவாகும் சாக்கன் ஆறு தென்கிழக்கு திசையில் பாய்ந்து இராசத்தானின் சவாய் மாதோபூர் மாவட்டத்தில் உள்ள கரன்புரா கிராமத்திற்கு அருகில் சம்பல் நதியுடன் இணைகிறது. சவாய் மாதோபூர் மாவட்டம், டோங் மாவட்டம், பூந்தி மாவட்டம், கோட்டா மாவட்டம் ஆகியவை ஆற்றின் நீர்ப்பிடிப்புப் பகுதிகளாகும். இந்நீர்ப்பிடிப்பு பகுதி சுமார் 300 சதுர மைல்கள் பரப்பளவு கொண்டதாக உள்ளது.
# சாரா ஆறு

**சாரா ஆறு** (*Chara River*) உருசியாவின்கிழக்கு சைபீரியாவில் உள்ள ஒல்யோக்மா ஆற்றின் துணை ஆறு ஆகும். இது 851 கிலோமீட்டர்கள் (529மை) நீளம் கொண்டது, மேலும் 87,600 சதுர கிலோமீட்டர் (33,800ச.மை) வடிகால் படுகையைக் கொண்டுள்ளது.  
ஒல்யோக்மாவுடன் சேர்ந்து, சாரா ஆறு அதன் கிழக்குக் கரையின் கிழக்கில் அமைந்துள்ள ஒல்யோக்மா-சாரா பீடபூமிக்கு அதன் பெயரை வழங்குகிறது.
# சாரா ஆறு

## வரலாறு

பல தசாப்தங்களாக சாரோயிட் (சிலிக்கேட்டு கனிமம்) வெட்டப்பட்ட ஒரு விசித்திரமான மலைக்கு இப்பகுதி பிரபலமானது. ஆற்றின் பெயரிடப்பட்ட இந்த தீவிர ஊதா கனிமமானது இங்கு மட்டுமே காணப்படுகிறது மற்றும் 1940 களில் ஒரு ரயில் சுரங்கப்பாதை கட்டப்பட்டபோது கண்டுபிடிக்கப்பட்டது. உருசிய அரசாங்கக் கடனின் ஒரு பகுதி சாரோட்டில் செலுத்தப்பட்டது . இப்போது விலையுயர்ந்த இந்த அலங்காரப் பொருட்களின் அடுக்குகள் அங்கேரிய தலைநகரான புடாபெஸ்டின் வீடுகளின் அடித்தளத்தில் சேமிக்கப்பட்டன.
# அபய் சிங் யாதவ்

**அபய் சிங் யாதவ்** (*Abhe Singh Yadav*)(பிறப்பு 15 மார்ச் 1955) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். யாதவ முதுகலை பட்டமும், சட்டப் படிப்பும், சட்டம் குறித்த ஆய்வின் மூலம் முனைவர் பட்டமும் பெற்றுள்ளார். இவர் நங்கல் சௌத்ரி சபா தொகுதியிலிருந்து பாரதிய ஜனதா கட்சி சார்பாக 2014ஆம் ஆண்டு நடைபெற்ற அரியான சட்டமன்ற தேர்தலில் தேர்ந்தெடுக்கப்பட்டவராவார். மீண்டும் 2019ஆம் நடைபெற்ற தேர்தலிலும் இரண்டாவது முறையாக வெற்றிப்பெற்று 2021ஆம் ஆண்டு சிறந்த சட்டமன்ற உறுப்பினர் விருதினையும் பெற்றார்.
# கியான் சந்த் குப்தா

**கியான் சந்த் குப்தா** (*Gian Chand Gupta*) ஓர் இந்திய அரசியல்வாதி ஆவார். 1948 ஆம் ஆண்டு மே மாதம் 25 ஆம் தேதியன்று இவர் பிறந்தார். அரியானா சட்டமன்றத்தின் அவைத்தலைவராக பாரதிய ஜனதா கட்சியில் இருந்து அரியானாவில் பஞ்ச்குலா தொகுதியை பிரதிநிதித்துவப்படுத்தினார்.  
4 நவம்பர் 2019 ஆம் ஆண்டு நவம்பர் மாதம் 4 ஆம் தேதியன்று இவர்ர் அரியானா சட்டமன்றத்தின் அவைத்தலைவராக ஒருமனதாக தேர்ந்தெடுக்கப்பட்டார்.
# கியான் சந்த் குப்தா

## அரசியல் வாழ்க்கை

- 1991-92, 1993-95, 1995-97 காலத்தில் கட்சியின் மாநிலத் தலைவர்
- 23.12.1997 முதல் 23.12.1998 வரை நகரத்தந்தை , நகராட்சி ஆணையம், சண்டிகர்
- 2002-2005, 2009-2012 காலகட்டத்தில் பாரதிய ஜனதா கட்சியின் மாநிலப் பொருளாளர், அரியானா பிரதேசம்.
- மாநில துணைத் தலைவர், பாரதியா ஜனதா கட்சி 2006-2008, அரியானா மாநிலம்.
- 24.04.2015 முதல் 26.10.2019 வரை. தலைவர், பொதுக் கணக்குக் குழு, அரியானா 2
- அரசு தலைமைக் கொறடா, அரியானா 08.03.2016 முதல் 26.10.2019 வரை.
- சபாநாயகர், அரியானா சட்டப் பேரவை 4 நவம்பர் 2019 முதல்
- பஞ்ச்குலா நகரத்தைச் சேர்ந்த சட்டமன்ற உறுப்பினர்.
# ஹரி சந்த் மித்தா

**ஹரி சந்த் மித்தா** (Hari Chand Middha, 1942-2018) ஒரு இந்திய அரசியல்வாதி. மேற்கு பஞ்சாபின் (தற்கால பாக்கிஸ்தானில் உள்ள பஞ்சாப் மாகாணம்), ஜங் நகரத்தில் பிறந்தவர். இவர் இந்திய தேசிய லோக்தளத்தின் சார்பில் ஹரியானா மாநிலத்தின் ஜிண்ட் தொகுதியின் சார்ந்தாற்றுநராக, ஹரியானா சட்டமன்ற உறுப்பினராக இருந்தார். இவர் தனது அரசியல் வாழ்க்கையின் தொடக்கத்திலேயே 2009 இல் ஹரியானாவின் மாநில அமைச்சராக இருந்த மங்கே ராம் குப்தாவை தோற்கடித்தார். 2014 சட்டப்பேரவைத் தேர்தலில் மீண்டும் இதே தொகுதியில் வெற்றி பெற்றார்.  
தொழில்முறை மருத்துவரான இவர், அரசியலுக்கு வருமுன் இந்திய ராணுவத்தில் பணியாற்றியுள்ளார்.  
மித்தா 26 ஆகஸ்ட் 2018 அன்று மாரடைப்பால் இறந்தார்.
# சீமா திரிகா

**சீமா திரிகா** (Seema Trikha)(பிறப்பு: ஆகத்து 31, 1966) இந்தியாவின் அரியானா மாநிலத்தைச் சேர்ந்த அரசியல்வாதி ஆவார். இவர் அரியானா மாநிலத்தின் பரிதாபாத்தில் உள்ள பத்கல் சட்டமன்றத் தொகுதியின் சட்டமன்ற உறுப்பினர் ஆவார். இவர் இத்தொகுதியின் சட்டமன்ற உறுப்பினராக 2014-இல் நடைபெற்ற சட்டமன்றத் தேர்தலில் தேர்ந்தெடுக்கப்பட்டவர் ஆவார். சீமா மீண்டும் 2019ஆம் ஆண்டு நடைபெற்ற தேர்தலிலும் போட்டியிட்டு வெற்றி பெற்று தற்போதைய சட்டமன்ற உறுப்பினராக உள்ளார். இவர் பாரதிய ஜனதா கட்சியின் உறுப்பினர்.
# அர்விந்தர் கல்யாண்

**அர்விந்தர் கல்யாண்** (*Harvinder Kalyan*) ஓர் இந்திய அரசியல்வாதியும் பாரதிய சனதா கட்சியின் உறுப்பினரும் ஆவார். 2014 மற்றும் 2019 ஆம் ஆண்டுகளில் நடைபெற்ற அரியானா சட்டப் பேரவைத் தேர்தலில் கராவுண்டா தொகுதியில் போட்டியிட்டு அரியானா சட்டமன்றத்திற்குத் தேர்ந்தெடுக்கப்பட்டார். போபாலில் பிறந்த இவர் கட்டிடப் பொறியியலில் பட்டம் பெற்றவராவார்.
# நசீம் அகமது (சட்டமன்ற உறுப்பினர்)

**நசீம் அகமது** (*Naseem Ahmed*) என்பவர் இந்திய அரசியல்வாதியும் தேசிய லோக்தள கட்சியின் உறுப்பினரும் ஆவார். இவர் அரியானா சட்டமன்ற உறுப்பினராக 2014 முதல் 2019 ஆம் ஆண்டு வரை பதவியிலிருந்தார். அரியானாவில் உள்ள பிரோசாபூர் ஜிர்கா சட்டமன்றத் தொகுதியினை இவர் பிரதிநிதித்துவப்படுத்தினார். 2019ஆம் ஆண்டில் நடைபெற்ற அரியானா சட்டமன்றத் தேர்தலுக்கு முன்பாக இவர் பாரதிய ஜனதா கட்சியில் சேர்ந்தார்.
# மஹிபால் தாண்டா

**மஹிபால் தண்டா** (* Mahipal Dhanda *) என்பவர் ஒரு இந்திய அரசியல்வாதியாவார். இவர் அரியானா சட்டமன்றத்தின் சட்டப் பேரவை உறுப்பினர் ஆவார். பாரதிய ஜனதா கட்சியின் உறுப்பினராக 2014 மற்றும் 2019 அரியானா சட்டப் பேரவைத் தேர்தலில் பானிபத் ஊரகம் தொகுதியிலிருந்து அரியானா சட்டமன்றத்திற்குத் தேர்ந்தெடுக்கப்பட்டார்.
# இலத்திகா சர்மா

**இலத்திகா சர்மா** (*Latika Sharma*) இந்தியாவைச் சேற்ந்த ஓர் அரசியல்வாதியாவார். அரியானா மாநிலத்திலுள்ள கால்கா சட்டமன்றத் தொகுதியில் பாரதிய சனதா கட்சி பிரதிநிதியாகப் போட்டியிட்டு அரியானா சட்டமன்ற உறுப்பினராகத் தேர்ந்தெடுக்கப்பட்டார். வழக்கறிஞரான இவர் கிராமப்புறங்களில் சமூக சேவைகள் செய்தல் மற்றும் பெண்கள் மற்றும் குழந்தைகளின் உரிமைகளுக்கான சமூக நிகழ்வுகளை ஏற்பாடு செய்தல் போன்ற பணிகளிலும் ஈடுபட்டார்.
# பிர்தி சிங்

**பிர்த்தி சிங் நம்பர்தார்** (*Pirthi Singh Numberdar*) இந்தியாவைச் சேர்ந்த ஓர் அரசியல்வாதியாவார். இந்திய தேசிய லோக் தளம் கட்சியின் உறுப்பினரான இவர் 2009 மற்றும் 2014 ஆம் ஆண்டுகளில் நடைபெற்ற தேர்தல்களில் அரியானா மாநிலம் நர்வானாவில் போட்டியிட்டு அரியானா சட்டப் பேரவைக்கு தேர்ந்தெடுக்கப்பட்டார்.  
இந்திய தேசிய லோக்தளத்தில் ஏற்பட்ட பிளவுக்குப் பிறகு துசியந்த் சவுதாலாவின் சனநாயக சனதா கட்சியில் இணைந்த நான்கு சட்டமன்ற உறுப்பினர்களில் இவரும் ஒருவராவார்.
# இரகுவீர் சிங் காடியன்

**இரகுவீர் சிங் காடியன்** (*Raghuvir Singh Kadian*) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு சூன் மாதம் 5 ஆம் தேதியன்று இவர் பிறந்தார். அரியானா மாநிலத்திலுள்ள பெரி சட்டமன்றத் தொகுதியை பிரதிநிதித்துவப்படுத்தும் இவர் இந்திய தேசிய காங்கிரசு கட்சியின் சார்பாகப் போட்டியிட்டு அரியானா சட்டமன்ற உறுப்பினராகத் தேர்ந்தெடுக்கப்பட்டார். ஆறு முறை சட்டமன்ற தேர்தலில் போட்டியிட்டு இவர் வெற்றி பெற்றுள்ளார்.  
அரியானா சட்டசபையில் மதமாற்ற எதிர்ப்பு மசோதா அறிமுகம் செய்யப்பட்ட போது எதிர்கட்சியான காங்கிரசு 2022 ஆம் ஆண்டு சட்ட விரோதமாக மதமாற்றம் தடுப்பு மசோதாவுக்கு கடும் எதிர்ப்பு தெரிவித்தது. இக்கட்சியின் சட்டமன்ற உறுப்பினர்களில் ஒருவரான இரகுவீர் சிங் காடியன், மசோதாவின் நகலை கிழித்ததற்காகவும், இந்த செயலுக்கு மன்னிப்பு கேட்காததற்காகவும் சபையில் இருந்து இடைநீக்கம் செய்யப்பட்டார்.
# பல்வந்த் சிங் (ஹரியானா அரசியல்வாதி)

**பல்வந்த் சிங்** (*Balwant Singh*), என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் சாதுரா சட்டமன்றத் தொகுதியிலிருந்து பாரதிய ஜனதா கட்சியின் பிரதிநிதியாக அரியானா சட்டமன்ற 2014ஆம் ஆண்டு தேர்ந்தெடுக்கப்பட்டார். இவர் 204-2019 காலகட்டத்தில் சட்டமன்ற உறுப்பினராக பணியாற்றினார்.
# எர்வின், கலிபோர்னியா

**இர்வின்** (*Irvine, CA*) ஐக்கிய அமெரிக்காவின் கலிபோர்னியா மாநிலத்தில், ஆரஞ்ச் வட்டத்தில் உள்ளது. இர்வின் குழுமத்தின் முயற்சியில் 1960 இல் திட்டமிட்டு 1971 திசம்பர் 28 இல் எர்வின் நகரம் அமைக்கப்பட்டது. இதன் பரப்பளவு 66 சதுர மைல்கள் ஆகும். மக்கள் தொகை தோராயமாக 260000 ஆகும்.
# எர்வின், கலிபோர்னியா

## எல்லைகள்

இர்வின் நகரத்தின் வடக்கில் டஸ்டின், வடமேற்கில் சாந்தா அனா, கிழக்கில் லேக் பாரெஸ்ட், தென் கிழக்கில் லகுனா குன்றுகள், மேற்கில் கோஸ்டா மேசா, தென் மேற்கில் நியூபோர்ட் பீச் அமைந்துள்ளன. சாண்டியாகோ கிரீக் ஓடை எர்வின் நகரில் ஓடுகிறது.
# எர்வின், கலிபோர்னியா

## கல்வி நிலையங்கள்

கலிபோர்னியா பல்கலைக்கழகம், இர்வின்; கான்கார்டியா பல்கலைக்கழகம்; ஆரஞ்ச் கவுன்டி சென்டர் தென் கலிபோர்னியா பல்கலைக்கழகம்; பெப்பர்டைன் பல்கலைக் கழகம்; வெப்ஸ்டர்பல்கலைக்கழகம் ஸ்டான்பிரிஜ் பல்கலைக்கழகம் மற்றும் கல்லூரிகள் எர்வினில் உள்ளன.
தகவல் நுட்ப நிறுவனங்கள், மென்பொருள் குழுமங்கள், பல தொழில் அமைப்புகளின் தலைமை அலுவலங்கள் முதலியன இங்கு உள்ளன.
# எர்வின், கலிபோர்னியா

## சிறப்புகள்

சிஎன்என் மணீ டாட் காம் 2008இல் அமெரிக்காவின் நாலாவது சிறந்த இடம் எர்வின் ஆகும் என மதிப்பிட்டுள்ளது. அமெரிக்காவில் பாதுகாப்பான நகரமாக விளங்குகிறது. வால் ஸ்ட்ரிட் இதழ் மிகவும் சிறப்பான நகரம் எர்வின் என்று கூறியுள்ளது. ஒவ்வொரு ஆண்டும் அக்டோபர் மாதத்தில் உலகக் கிராமத் திருவிழா என்ற பெயரில் எர்வின் நகரத்தில் பல்வேறு இன மக்களும் ஒன்று கூடி கண்காட்சிகளைக் கண்ணுற்றும், வகை வகையானஉணவுகளை வாங்கிச் சாப்பிட்டும் மகிழ்கிறார்கள்.  
உள்ளூரில் பேருந்துகள் பயணத்திற்காகப் பல வழித்தடங்களில் உள்ளன. மிதிவண்டிகளில் மக்கள் செல்வதற்கு வசதியாக சாலைகள் அமைக்கப்பட்டுள்ளன.
எர்வினில் 300 ஏக்கர் பரப்பளவில் சான்டியோகா கிரிக்கில் சான் ஜோகுவின் வனவிலங்குகள் சரணாலயம் உள்ளது.
# சே. இரகுபதி

**சே. இரகுபதி** (*S. Regupathy*) (பிறப்பு: 30 சூலை 1950)இந்திய அரசியல்வாதியும், முன்னாள் மத்திய மற்றும் மாநில அமைச்சரும் ஆவார்.
# சே. இரகுபதி

## அரசியல்

### நாடாளுமன்ற உறுப்பினர் & மத்திய அமைச்சர்

இரகுபதி 2004ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில், தமிழ்நாட்டில் தொகுதி மறுசீரமைப்பிற்கு முன்னர் இருந்த புதுக்கோட்டை மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர்திராவிட முன்னேற்றக் கழகத்தின் வேட்பாளராகப் போட்டியிட்டார்.  
இவர் 2004ஆம் ஆண்டு முதல் 2007 வரை இந்திய அரசின், சுற்றுச்சூழல் மற்றும் வனத்துறைஇணை அமைச்சராகப் பதவி வகித்தார்.
# சே. இரகுபதி

## அரசியல்

### சட்டமன்ற உறுப்பினர் & மாநில அமைச்சர்

இரகுபதி முதன் முதாலவதாக 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருமயம் சட்டமன்றத் தொகுதி அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். இவர் ஜெ. ஜெயலலிதாவின் அமைச்சரவையில் தொழில்துறை அமைச்சராகப் பதவி வகித்தார். பின்னர் அதிமுக கட்சியிலிருந்து விலகி திமுகவில் சேர்ந்தார்.  
2011 தமிழ்நாடு சட்டமன்றத் தேர்தலில் இவர் விராலிமலை சட்டமன்றத் தொகுதியில் போட்டியிட்டு தோல்வி அடைந்தார். பின்னர் 2016ஆம் ஆண்டு நடைபெற்ற தமிழ்நாடு சட்டமன்றத் தேர்தல்திருமயம் தொகுதியில் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழகத்தைச் சேர்ந்த பி. கே. வைரமுத்துவைத் தோற்கடித்து சட்டமன்ற உறுப்பினர் ஆனார். 2021 தமிழ்நாடு சட்டமன்றத் தேர்தலில் திருமயம் தொகுதியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக சட்டத்துறை (சட்டம், நீதிமன்றங்கள், சிறைச்சாலை மற்றும் ஊழல் தடுப்புச் சட்டம்) அமைச்சராகப் பதவியேற்றார்.
# சே. இரகுபதி

## சொந்த வாழ்க்கை

இரகுபதி புதுக்கோட்டை மாவட்டத்தினைச் சேர்ந்தவர். இவர் புதுக்கோட்டை மன்னர் கல்லூரியில் இளம் அறிவியல் பட்டமும் சட்டக்கல்லூரியில் சட்டப் பட்டமும் பெற்றுள்ளார். இவரது மனைவி சரோஜா ஆவார். இந்த இணையருக்கு ஒரு மகனும் மகளும் உள்ளனர்.
# விக்கிப்பீடியா:Statistics/weekly/25-Jun-2017
# ஏ. கே. செல்வராஜ்

**ஏ. கே. செல்வராஜ்** (A. K. Selvaraj) இந்தியாவைச் சேர்ந்த அரசியல்வாதியும், நாடாளுமன்ற மாநிலங்களவை உறுப்பினரும் ஆவார். செல்வராஜ் 1958 சூலை 4 அன்று பிறந்தார். அதிமுக கட்சியைச் சேர்ந்த இவர். 2021 ஆம் ஆண்டில் நடைபெற்ற சட்டமன்றத் தேர்தலில் கோயம்புத்தூர் மாவட்டம் மேட்டுப்பாளையம் சட்டமன்றத் தொகுதியிலிருந்து அதிமுக சார்பில் போட்டியிட்டு சட்டமன்ற உறுப்பினரானார். செல்வராஜ் 2025 செப்டம்பர் 6 அன்றிலிருந்து அதிமுக ஈரோடு புறநகர் மேற்கு மாவட்ட கழகச் செயலாளராக தற்காலிகமாக நியமிக்கப்பட்டுள்ளார்.
# நயாப் சிங்

**நயாப் சிங் சைனி** (*Nayab Singh Saini*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் மக்களவை உறுப்பினரான இவர் அரியானா மாநிலத்தின் குருசேத்ரா தொகுதியை பிரதிநிதித்துவப்படுத்துகிறார்.
# நயாப் சிங்

## ஆரம்ப கால வாழ்க்கை

நயாப் சிங் சைனி 1970 ஆம் ஆண்டு சனவரி மாதம் 25 ஆம் தேதியன்று அம்பாலாவில் உள்ள மிசாபூர் மச்ரா என்ற சிறிய கிராமத்தில் ஒரு சைனி குடும்பத்தில் பிறந்தார். முசாபர்பூரில் உள்ள பி.ஆர். அம்பேத்கர் பீகார் பல்கலைக்கழகத்திலும், மீரட்டில் உள்ள சரண் சிங் பல்கலைக்கழகத்திலும் படித்து சட்டப்பாடத்தில் பட்டங்களைப் பெற்றார்.  
தொடக்கத்தில் நயாப் சிங்கு வலதுசாரி இந்து அமைப்பான இராசுட்ரிய சுயம் சேவாக்கு சங்கத்தில் சேர்ந்தார். இதன் மூலம் மனோகர் லால் கட்டாரை சந்தித்து ஈர்க்கப்பட்டார். சிறிது காலத்திற்குப் பிறகு இவர் பாரதீய சனதா கட்சியில் சேர்ந்தார். அதன் பிறகு அம்பாலா நகரத்தில் தலைவர் உட்பட பல உள்ளூர் கட்சி அலுவலகங்களை நடத்தினார். மிகவும் பிற்படுத்தப்பட்டவர்களின் வாக்கு வங்கியாகவும், நீண்ட காலமாக கட்சிக்கு விசுவாசமாகவும் இருந்து வருகிறார்.
# நயாப் சிங்

## அரசியல் வாழ்க்கை

2010 ஆம் ஆண்டு நடைபெற்ற தேர்தலில் நரைங்கர் தொகுதியில் தேர்தலில் போட்டியிட்டார். ஆனால் எதிர்த்துப் போட்டியிட்ட ராம்கிசன் குர்சரால் தோற்கடிக்கப்பட்டார். 2014 ஆம் ஆண்டு நடைபெற்ற தேர்தலில் 24,361 வாக்குகள் வித்தியாசத்தில் நயாப் சிங் சைனி வெற்றி பெற்றார். அரியானா அரசின் மாநில அமைச்சராக இருந்தார். இப்போது அவர் குருசேத்திரத்தில் இருந்து பாராளுமன்ற உறுப்பினராக தேர்ந்தெடுக்கப்பட்டுள்ளார்.
# சாங் ஆறு

**சாங் ஆறு** (*Song River*) என்பது இந்தியாவின் உத்தராகண்டம் மாநிலத்தில் டேராடூன் மாவட்டத்தில் உள்ள ஒரு ஆறாகும், இது உத்தராகண்டம் மாநிலத்தில் உள்ள தூன் பள்ளத்தாக்கின் மத்திய மற்றும் கிழக்குப் பகுதியில் பாய்கிறது. இது கங்கையின் துணை ஆறான சூசுவா ஆற்றின் துணை ஆறாகும். இது இமயமலைத் தொடரின் முசோரி மலையின் ராடி டாப் தெற்கு சரிவுகளில் நீரூற்றால் ஊட்டப்பட்ட நீரோடையாக உருவாகி தனௌல்டியிலிருந்து நரேந்திரநகர் நோக்கி ஓடுகிறது. மலைகளிலிருந்து தெற்கே ஓடும் பல நீரோடைகள் சஹஸ்த்ரதாராவிற்குப் ஒன்றிணைந்து ஓடுகின்றன.  
தூன் பள்ளத்தாக்கை கடந்து செல்லும் மிகப்பெரிய ஆறுகளில் சாங் ஆறும் ஒன்றாகும். இதன் துணை ஆறுகளில் காளி காட், பிண்டல் ஆறு மற்றும் ரிசுபானா ஆறு ஆகியவை அடங்கும்.
# சாங் ஆறு

## சஹசுத்ரதாரா

காளி காட் என்ற சாங் ஆற்றின் துணை ஆறு அடிப்படையாகக் கொண்டு, இயற்கை ஆர்வலர்களுக்கு இது ஒரு பிரபலமான இயற்கை வளமிக்க இடமாகும். இங்குள்ள கந்தக நீரூற்றுகளுக்காக இந்தப் பகுதி மிகவும் பிரபலமானது. கோடையில் குடும்பத்துடன் சுற்றுலாப் பயணிகளின் தேர்வாக இந்த இடம் உள்ளது.
# சாங் ஆறு

## நீரியல்

காளி காட் கலிங்க மலைக்குக் கிழக்கே பிரதான சாங் ஆற்றுடன் கலக்கிறது. இந்த சங்கமத்திற்குப் பிறகு, சாங் ஆறு ஒரு பரந்த ஆறாக இப்பள்ளத்தாக்கில் பாய்கிறது. இதன் மேற்குப் பகுதி அசன் ஆற்றை விட பெரியது. சாங் ஆறு பள்ளத்தாக்கு வழியாகக் தென்கிழக்கு திசையில் ஹர்ரவாலா மற்றும் தொய்வாலா பகுதி வழியாகப் பாய்கிறது. இது ஒரு வற்றாத ஆறாகும். இருப்பினும் மழைக்காலத்தில் தண்ணீர் பெருக்கெடுத்து ஓடுவதை தொய்வாலாவில் உள்ள பாலத்திலிருந்து பார்க்க முடியும். சூசுவா ஆற்றுடன் கலக்கும் வரை இந்த ஆறு தெற்கு நோக்கிச் செல்கிறது.  
சூசுவா, தெற்கு சிவாலிக் மலையிலிருந்து தூன் பள்ளத்தாக்கை சஹாரன்பூர் மாவட்டம் மற்றும் அரித்வார் மாவட்டத்திலிருந்து பிரிக்கிறது. முன்பு வற்றாத ரிசுபானா உட்படப் பல சிறிய நீரோடைகளிலிருந்து தண்ணீரைச் சேகரிக்கிறது. இது மேற்கு நோக்கிப் பாய்ந்து தொய்வாலா வரை செல்கிறது. அரித்வாரிலிருந்து தேராதூனுக்கு ஓடும் தொடருந்திலிருந்து அடர்ந்த காடு வழியாகப் பாயும் இந்த ஆற்றினைப் பார்க்க முடியும். இந்த ஆறு ரைவாலாவில் கங்கையுடன் சங்கமிப்பதற்கு முன்பு கன்ஸ்ராவ் காடு வழியாகப் பாய்கிறது.
# சாங் ஆறு

## நீர்ப்பாசனம்

தேராதூனின் பல்வேறு விவசாயப் பகுதிகளின் நீர்ப்பாசனத் துறையில் சாங் ஆற்றிற்கு பெரும் பங்கு உண்டு. ராய்ப்பூரின் விவசாயப் பகுதிக்கு நீர்ப்பாசனம் செய்வதற்காக மால்தேவ்தாவின் கலிங்கா ஆற்றிலிருந்து 18ஆம் நூற்றாண்டில் ஒரு கால்வாய் கட்டப்பட்டது. பலவாலா, நாதுவாலா, நக்ரோண்டா, குலர்காட்டி, ஹர்ரவாலா மற்றும் ரஞ்சவாலா ஆகிய பகுதிகள் இந்த நீர்ப்பாசன கால்வாயினால் பயனடைகின்றன. தொய்வாலாவின் விவசாயப் பகுதிக்கு நீர்ப்பாசனம் செய்வதற்காக லச்சிவாலாவில் உள்ள இந்த ஆற்றிலிருந்து பல்வேறு கால்வாய்கள் வெட்டப்பட்டுள்ளன. பனியவாலா, ஜாலி கிராண்ட், படோவாலா ஆகிய பகுதிகள் இந்த நீர்ப்பாசன கால்வாய் அமைப்பால் பயனடைகின்றன.
# ஜெய் பிரகாஷ்

**ஜெய் பிரகாஷ்** ( பிறப்பு- ஏப்ரல் 16, 1958) என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதியும், பாரதிய ஜனதா கட்சி உறுப்பினருமாவார். இவர் உத்தரபிரதேசத்தில் உள்ள ஹர்தோய் மக்களவைத் தொகுதி கார்தோய் தொகுதியிலிலுந்து 2019, 2024 தேர்தலிகளில் மக்களவைக்குத் தேர்ந்தெடுக்கபட்டார். ஒருமுறை மாநிலங்களவை உறுப்பினராகவும் இருந்துள்ளார்.
# இரன்பீர் கங்வா

**இரன்பீர் கங்வா** (*Ranbir Gangwa*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினரான இவர் 2014 மற்றும் 2019 ஆம் ஆண்டுகளில் நடைபெற்ற அரியானா சட்டப் பேரவைத் தேர்தலில் நல்வா சட்டமன்றத் தொகுதியில் போட்டியிட்டு அரியானா சட்டமன்றத்திற்குத் தேர்ந்தெடுக்கப்பட்டார்.
# கமல் குப்தா

**கமல் குப்தா** (*Kamal Gupta*) ஒரு இந்திய அரசியல்வாதியும் அரியானா மாநிலத்தின் சட்டமன்ற உறுப்பினரும் ஆவார். இவர் இசார் சட்டமன்றத் தொகுதியில் பாரதிய ஜனதா கட்சி சார்பாக போட்டியிட்டு அரியானா சட்டமன்றத்திற்கு உறுப்பினராகத் தேர்ந்தெடுக்கப்பட்டார். 2019 ஆம் ஆண்டு நடைபெற்ற சட்டமன்றத் தேர்தலின் போதும் இவர் மீண்டும் இதே தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.
# கரண் சிங் தலால்

**கரண் சிங் தலால்** (Karan Singh Dalal) என்பவர் பல்வால் சட்டமன்றத் தொகுதியில் இருந்து இந்திய தேசிய காங்கிரஸ் கட்சி சார்பாக அரியானா சட்டமன்ற உறுப்பினராக உள்ளார். இவர் 5 முறை சட்டமன்ற உறுப்பினராக இருந்தவர் ஆவார். முதன்முறையாக இவர் ஹரியானா விகாஸ் கட்சியின் சார்பாகப் போட்டியிட்டு வெற்றி பெற்றார். 1996 ஆம் ஆண்டில் சட்டமன்றத் தேர்தலில் வெற்றி பெற்று சட்டமன்றத்திற்குச் சென்ற போது இவர் அமைச்சரவையில் ஆய அமைச்சரானார்.
# உமேஷ் அகர்வால்

**உமேஷ் அகர்வால்** (பிறப்பு 1, சூலை 1970, குருகிராம், அரியானா) என்பவர் ஒரு இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் 2014 ஆம் ஆண்டு அரியானா சட்டமன்றத்துக்கு குர்கிராமத்தில் உள்ள குருகிராம் சட்டமன்றத் தொகுதியில் இருந்து முதல் முறையாக உறுப்பினராக ஆனார்.  
2017 ஏப்ரல் 18 இல், அகர்வாலின் சகோதரரின் மருமகன் மோசடி வழக்கு பதிவு செய்யப்பட்ட 9 பேரில் ஒருவர் ஆவார்.
# செயல்திட்டவழிக் கற்றல்

**செயல்திட்ட வழிக்கற்றல்** (*Project Based Learning*) என்பது ஒரு வகையான கற்றல் கற்பித்தல் வழிமுறையாகும். இம்முறை கற்ற கல்வியை வாழ்க்கையோடு தொடர்புபடுத்துவது என்னும் இலக்கோடு செயல்படுத்தப்பட்டு வரும் முறையாகும். இது ஒரு குறிப்பிட்ட பாடப்பொருளை ஆய்வு செய்து, அது குறித்து வினாக்களை எழுப்பி, துருவிப்பார்த்துக் கற்கும் முறையாகும். மாணவர்களின் தனித்துவமான தேவைகளையும், திறமைகளையும்,ஆர்வத்தையும் இனம் கண்டு செயல்திட்டத்தைப் பரிந்துரைக்க வேண்டும். செயல்திட்டம்,மாணவரின் சுயமான படைப்பாற்றல் திறனையும் வழங்குதிறனையும் பறைசாற்றுவதாக அமையும். செயல்திட்டம் மேற்கொள்ள படைப்பாற்றல் சிந்தனை வேண்டும். கூர்சிந்தனையும்,தேடியும் கேட்டும் பெறும் ஆற்றலும் வேண்டும். இம்முறையில் கற்கும் போது ஆய்வு செய்யவும், முடிவுகளை யூகிக்கவும், கண்டறிந்தவற்றை தம் சொந்த நடையில் எழுதவும், பகிரவும் மாணவருக்கு ஏராளமான வாய்ப்புகள் உள்ளன.ஒத்த மாணவருடன் கருத்துப்பரிமாற்றம்,கற்றல் சார்ந்த சொல்லாட்சி வலுப்பெறுதல்,தமது வாழிடம் சார்ந்த கலாச்சாரம் மற்றும் தமது தனித்துவமான பலத்தையும் சார்ந்தே மாணவர்களால் திறம்படச் செய்ய முடியும். செயல்திட்டம் அதிவிரைவாக மாணவரது மொழித்திறன் வளர்ச்சிக்கு அடித்தளமிடுவதோடு மட்டுமின்றி தனக்குப் பிடித்தமான தலைப்புகளை அறிந்து கொள்ளவும் அவர்களுக்கு வழிகாட்டுகிறது.மேலும் மாணவர்கள் இணைந்து பணிபுரியவும், கூட்டுறவாகக் கற்கவும், வழிவகை செய்கிறது. எல்லாவற்றுக்கும் மேலாக மாணவர்களின் புரிதல் திறனை மேம்படுத்தி, கற்றல் அனுபவம் பெறல் எனும் உயர்திறனைப் பெறவும் அடிகோலுகிறது.
# தலைவர் இல்லாத சமூகம்

**தலைவர் இல்லாத சமூகம்** (*Acephalous society*) என்பது அரசியல் தலைவர்கள் அல்லது அதிகார அடுக்கமைவு இல்லாத ஒரு சமூகமாகும். மானுடவியலில் இத்தகைய குழுக்கள் அரசியல் அதிகாரம் இல்லாத சமூகங்கள் என்றும் அழைக்கப்படுகின்றன. பொதுவாக இந்த சமூகங்கள் சிறிய அளவிலானவை. இவை குழுக்கள் அல்லது பழங்குடியினராக ஒழுங்கமைக்கப்படுகின்றன. இக்குழுக்கள் நிரந்தரத் தலைவர்கள் அல்லது மன்னர்களை நியமிப்பதற்குப் பதிலாக ஒருமித்த முடிவெடுப்பதன் மூலம் முடிவுகளை எடுக்கின்றன.  
சமூகங்கள் தரவரிசை வேறுபாடுகளைக் கொண்டிருக்காதபோது, அவை சமத்துவமானவை என்று விவரிக்கப்படுகின்றன. இந்த வகையில் இந்த சொல் பெரும்பாலும் "நாடற்ற சமூகம்" என்பதற்கு ஒத்ததாகவும் பயன்படுத்தப்படுகிறது. மேற்கத்திய நாடுகளின் பெரும்பான்மை- மக்களாட்சி அமைப்புகளுக்கு எதிராக இத்தகைய சமூகங்கள் ஒருமித்த-மக்களாட்சி சனூகங்களாக விவரிக்கப்படுகின்றன.  
நைசீரியாவின் திவ் மற்றும் இக்போ, சூடானின் நுயர், சோமாலியர்கள் மற்றும் வட ஆப்பிரிக்கா முழுவதும் உள்ள பெடோயின் அரேபியர்கள் ஆகியோர் தலைவர் இல்லாத சமூகம் அல்லது சமத்துவ சமூகங்கள் என்று கூறப்படுகிறது.
# பக்ஷிஷ் சிங் விர்க்

**சர்தார் பக்குசீசு சிங் விர்க்கு** (பிறப்பு: ஜூலை 27, 1957; *Bakhshish Singh Virk*) பாரதிய ஜனதா கட்சியின் அசந்த் (அரியானா) தொகுதியின் சட்டமன்ற உறுப்பினர் ஆவார். இவர் பகுஜன் சமாஜ் கட்சியின் வேட்பாளர் மராத்தா வெர்மாவை 4000 க்கும் அதிகமான வாக்கு வித்தியாசத்தில் 2014 ஆம் ஆண்டு நடைபெற்ற சட்டமன்ற தேர்தலில் வெற்றி பெற்றார்.
# நிசாம் உதீன் சௌத்ரி

**நிசாம் உதின் சௌத்ரி** (*Nizam Uddin Choudhury*) இந்தியாவின் அசாம் மாநிலத்தைச் சேர்ந்த அகில இந்திய ஐக்கிய ஜனநாயக முன்னணிக் கட்சி அரசியல்வாதியாவார். 2016 ஆம் ஆண்டு நடைபெற்ற அசாம் சட்டமன்றத் தேர்தலில் போட்டியிட்டு அல்காபூர் தொகுதியிலிருந்து தேர்ந்தெடுக்கப்பட்டார். 2021 ஆம் ஆண்டு நடைபெற்ற தேர்தலில் அசாம் சட்டமன்றத்திற்கு மீண்டும் தேர்ந்தெடுக்கப்பட்டார்.
# நாராயண் தேகா

**நாராயண் தேகா** (*Narayan Deka*) இந்தியாவின் அசாம் மாநிலத்தைச் சேர்ந்த பாரதிய சனதா கட்சி அரசியல்வாதியாவார். 2016 ஆம் ஆண்டு நடைபெற்ற தேர்தலில் பர்கேத்ரி சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். சுமார் 9000 வாக்குகள் வித்தியாசத்தில் இந்திய தேசிய காங்கிரசு கட்சியின் வேட்பாளர் திகந்தா பர்மனை இவர் தோற்கடித்தார். ஆனால் 2021 ஆம் ஆண்டு நடைபெற்ற தேர்தலில் திகந்தாவிடம் தோற்றார்.  
நாராயண் தேகா குவகாத்தி பன்னாட்டுப் பள்ளியின் நிறுவனர் மற்றும் தலைவரும் ஆவார். தற்போது குவகாத்தி பெருநகர வளர்ச்சி ஆணையத்தின் தலைவராக நியமிக்கப்பட்டுள்ளார்.
# தயோகால் பலபடி

**தயோகால்** *(Thiokol)* என்பது பல்வேறு கரிம பற்சல்பைடு பலபடிகளின் வணிகக் குறியீடு ஆகும் . 1926 ஆம் ஆண்டு வேதியிலாளர்கள் சி. சோசப்பு, பேட்ரிக் மற்றும் நாதன் முனுக்கின் ஆகியவர்கள் முதன்முதலில் இதைக் கண்டறிந்தனர் .  
தயோகால் என்ற சொல் கந்தகம் மற்றும் பசை ஆகியனவற்றைக் குறிக்கும் கிரேக்க சொற்களிலிருந்து பெறப்பட்டதாகும். தயோகால் நிறுவனம் 1929 இல் நிறுவப்பட்டு இத்தகைய பலபடிகளை உற்பத்தி செய்தது. தயோகால் பலபடிகள் முத்திரைகள் மற்றும் முத்திரையிடும் பொருட்களாகப் பயன்படுத்தப்படுகின்றன
# வார்ப்புரு:Infobox basketball club

}|sizedefault=title=} logo}}  
| label1 = புனைபெயர்
| data1 = }  
| label2 = கூட்டம்
| data2 = }  
| label3 = பகுதி
| data3 = }  
| label4 =
| data4 = }  
| label5 =
| data5 = }  
| label6 =
| data6 = }  
| label7 = வரலாறு
| data7 = }  
| label8 =
| data8 = }
| class8 = label  
| label9 =
| data9 = }  
| label10 = அமைவிடம்
| data10 = }}  
| label11 = அணி
| data11 = }  
| label12 = முக்கிய ஆதரவாளர்
| data12 = }  
| label13 = த. நி. அ
| data13 = }  
| label14 = தலைவர்
| data14 = }}  
| label15 = உப-தலைவர்(கள்)
| data15 = }  
| label16 = பொது மேலாளர்
| data16 = }  
| label17 = அணி மேலாளர்
| data17 = }  
| label18 = தலைமை பயிற்சியாளர்
| data18 = }  
| label19 = உதவியாளர்(கள்)
| data19 = }  
| label20 = அணி தலைவர்
| data20 = }  
| label21 = உரிமை
| data21 = }}}  
| label22 = சேர்ப்பு(கள்)
| data22 = }}  
| label23 =
| data23 = }  
| label24 = வெற்றிக்கிண்ண தொடர்கள்
| data24 = }}  
| label25 = பகுதி / கூட்ட தலைப்புக்கள்
| data25 = }  
| label26 = கூட்ட தலைப்புக்கள்
| data26 = }  
| label27 = பகுதி தலைப்புக்கள்
| data27 = }  
| label28 = பிளேஒப் தோற்றங்கள்
| data28 = }  
| label29 = ஓய்வு பெற்ற எண்கள்
| data29 = }}  
| label30 = வலை
| data30 = }  
| header31 =
| data32 =
}}<noinclude>  
</noinclude>
# வார்ப்புரு:Infobox basketball club/doc

## Usage

<pre>
</pre>
# வார்ப்புரு:Infobox basketball club/doc

## Usage

### Alternate team jersey

To add a third team jersey, use
<pre>
| 3_title =
| 3_body =
| 3_pattern_b =
| 3_shorts =
| 3_pattern_s =
</pre>
# வார்ப்புரு:Infobox basketball club/doc

## Tracking category

-  
<includeonly></includeonly>
# இரஞ்சித் தத்தா

**இரஞ்சித் தத்தா** (*Ranjit Dutta*) இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த ஒரு இவர் பிகாலி தொகுதியில் 2016 ஆம் ஆண்டு முதல் அசாம் சட்டமன்ற உறுப்பினராக இருந்தார். முன்னதாக 2001 முதல் 2011 ஆம் ஆண்டு வரை பிகாலியின் சட்டமன்ற உறுப்பினராக இருந்தார். சர்பானந்தா சோனோவால் தலைமையிலான அரசாங்கத்தில் 2016 முதல் 2021 ஆம் ஆண்டு வரை கைத்தறி, சிறுபான்மையினர் நலன், நெசவு மற்றும் பட்டு வளர்ப்பு அமைச்சர் (காதி மற்றும் கிராமத் தொழில் உட்பட) ஓர் அமைச்சராகவும் இருந்தார்.
# இரஞ்சித் தத்தா

## ஆரம்பகால வாழ்க்கை

இரஞ்சித் தத்தா பிசுவநாத் மாவட்டத்தில் உள்ள அட்டிபோந்தாவில் 1957 ஆம் ஆண்டு சனவரி மாதம் 24 ஆம் தேதியன்று பிறந்தார். மறைந்த குலதர் தத்தா மற்றும் இலாபன்யா தத்தா ஆகியோர் இவரது பெற்றோர்களாவர். 1974 ஆம் ஆண்டு தேச்பூரில் உள்ள தர்ராங் கல்லூரியில் உயர்நிலைப் படிப்பை இவர் முடித்தார்.
# இரஞ்சித் தத்தா

## அரசியல் வாழ்க்கை

2001 அசாம் சட்டப் பேரவைத் தேர்தலில் பிகாலி தொகுதியின் பாரதிய சனதா கட்சி வேட்பாளராக தத்தா போட்டியிட்டார். தேர்தலில் பதிவான மொத்த வாக்குகளில் 50.65% வாக்குகளைப் பெற்ற இவர் மொத்தமாக 33348 வாக்குகளைப் பெற்றார். முன்னதாக கடந்த 10 ஆண்டுகளாக பதவி வகித்த காங்கிரசு கட்சியைச் சேர்ந்த சட்டமன்ற உறுப்பினர் பர்ணபாசு தந்தியை இவர் 13529 வாக்குகள் வித்தியாசத்தில் தோற்கடித்தார்.  
2006 அசாம் சட்டப் பேரவைத் தேர்தலில், தத்தா பிகாலியில் மீண்டும் தேர்ந்தெடுக்கப்பட்டார். தேர்தலில் மொத்தமாக 28633 வாக்குகள் பெற்றார். தனது நெருங்கிய எதிரியான காங்கிரசு வேட்பாளரை 8979 வாக்குகள் வித்தியாசத்தில் தோற்கடித்தார்.  
2021 ஆம் ஆண்டு நடைபெற்ற அசாம் சட்டப் பேரவைத் தேர்தலில், தத்தா பிகாலியில் மீண்டும் தேர்தலில் பாரதிய சனதா கட்சி வேட்பாளராக போட்டியிட்டார். 53583 வாக்குகள் பெற்றார். இது மொத்த வாக்குகளில் 50.93% சதவீதமாகும். எதிர்த்துப் போட்டிய வேட்பாளரை 29839 வாக்குகள் வித்தியாசத்தில் வித்தியாசத்தில் இரஞ்சித் தோற்கடித்தார். ஆனாலும் இவர் சர்மா அமைச்சகத்தில் சேர்க்கப்படவில்லை.
# இரஞ்சித் தத்தா

## தனிப்பட்ட வாழ்க்கை

தத்தா 1 மே 1991 ஆம் ஆண்டு மே மாதம் முதல் தேதியன்று கீதா தத்தாவை மணந்தார். இவர்களுக்கு ஒரு மகன் மற்றும் ஒரு மகள் உள்ளனர். தத்தா சமூக சேவையில் தனி ஆர்வம் கொண்டவராகத் திகழ்ந்தார். இரிது ராச் போருவா, குணால் ராச் தத்தா போருவா, இராகுல் ராச் தத்தா போருவா மற்றும் அனாமிகா போருவா என்பவை இவரது மருமகன்களின் பெயர்களாகும்.
# அபுல் கலாம் ஆசாத் (அசாம் அரசியல்வாதி)

**அபுல் கலாம் ஆசாத்** (*Abul Kalam Azad*, பிறப்பு: சனவரி 1, 1967) இந்திய அரசியல்வாதி. இவர் அசாம், பார்பெட்டா என்ற ஊரில் பிறந்தார். அசாமில் உள்ள அகில இந்திய ஐக்கிய ஜனநாயக முன்னணி கட்சியின் உறுப்பினர் ஆவார். அசாம் சட்டமன்றத் தேர்தலில் 2011 மற்றும் 2016 ஆம் ஆண்டுகளில் பவானிபூர் சட்டமன்றத் தொகுதியில் இருந்து தேர்ந்தெடுக்கப்பட்டார்.
# கமல் சிங் நர்சாரி

**கமல் சிங் நர்சாரி** (*Kamal Singh Narzary*) இந்தியாவின் அசாம் மாநிலத்தைச் சேர்ந்த ஓர் அரசியல்வாதி ஆவார். இவர் போடோலாந்து மக்கள் முன்னணியைச் சார்ந்தவர். 2006, 2011 மற்றும் 2016 ஆம் ஆண்டுகளில் நடைபெற்ற அசாம் சட்டமன்றத் தேர்தல்களில் பிஜ்னி சட்டமன்றத் தொகுதியிலிருந்து வெற்றிபெற்றார்.
# ஆமா ஒடிசா கட்சி

**ஆமா ஓடிசா கட்சி** (*Aama Odisha Party* AOP), என்பது ஒடிசா மாநிலத்தில் சௌமியா ரஞ்சன் பட்நாய்க் தலைமையில் இயங்கும் ஒரு மாநில கட்சியாகும். 26 நவம்பர் 2013 அன்று இக்கட்சி துவங்கப்பட்டது. இந்திய தேர்தல் ஆணையத்தால் பானை சின்னம் இந்த கட்சிக்கு ஒதுக்கப்பட்டுள்ளது  
சுபர்னோ சத்பதி இந்திய தேசிய காங்கிரஸ் கட்சியில் இருந்து விலகி ஆமா கட்சியல் மார்ச் 22, 2014 ல் இணைந்தார்.
# கார்போ வேதியியல்

**கார்போ வேதியியல்** *(Carbochemistry)* என்பது புகைமிகு நிலக்கரி, அனல்மிகு நிலக்கரி, பழுப்பு நிலக்கரி, கிராபைட்டு, மரக்கரி போன்ற கரிவகைகள் பயனுள்ள பொருட்கள் மற்றும் மூலப்பொருட்களாக மாற்றமடைவதைப் பற்றி ஆய்வு செய்கின்ற ஓர் அறிவியல் பிரிவாகும். கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற முறைகள், கரியை நீர்மமாக்கல் போன்ற செயல்முறைகள் கார்போ வேதியியலில் பயன்படுத்தப்படுகின்றன. கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற அல்லது வளிமமாக்கல் முறைகள், கரியை நீர்மமாக்குவதற்காக கார்போ வேதியியலில் பயன்படுத்தப்படும் செயல்முறைகள் ஆகும்.
# கார்போ வேதியியல்

## வரலாறு

கார்போ வேதியியலின் தொடக்கம் 16 வது நூற்றாண்டிலிருந்து தொடங்குகிறது. அக்கால கட்டத்தில் இரும்புத் தாதுக்களை உருக்குவதற்கு அதிக அளவில் மரக்கரி தேவைப்பட்டது. மரங்களிலிருந்து பெறப்படும் மரக்கரி மிகமெதுவான செயல்முறையில் நடைபெறுவதால் கரியைப் பற்றிய ஆய்வுகள் முக்கியத்துவம் பெற்றன. தூய நிலக்கரியின் பயன்பாடு கடினமானதாக இருந்தது, ஏனெனில் இதிலிருந்து திரவ மற்றும் திடப்பொருட்கள் மிகுதியாக உற்பத்தி செய்யப்பட்டன. எனவே மரக்கரி உற்பத்தியை மேம்படுத்த மரங்கள் உலைகளில் உட்செலுத்தப்பட்டு சுட்ட நிலக்கரி தயாரிக்கப்பட்டது.
யான் கிளேட்டான் 1684 இல் நிலக்கரி வாயுவைக் கண்டறிந்தார். நிலக்கரி எரியும்போது நிலக்கரி வாயு உருவாகிறது என்பதை இராயல் கழகத்தில் விவரித்தார்
# வீணா அச்சையா

**வீணா அச்சையா** (*VeenaAchaiah*) இந்தியாவின் கர்நாடகா மாநிலத்தைச் சேர்ந்த ஓர் அரசியல்வாதியாவார். 1961 ஆம் ஆண்டு அக்டோபர் மாதம் 6 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் தலைவர்களில் ஒருவராகவும், குடகு பஞ்சாயத்து அமைப்பின்தலைவராகவும்இருந்தார். சாந்தியந்தவீணாஅச்சையாஎன்றும்அறியப்பட்டார்.  
2016 ஆம் ஆண்டு சூன் மாதம் 10 ஆம் தேதி நடைபெற்ற கர்நாடக சட்டமன்ற மேலவைத் தேர்தலில் ஓர் உறுப்பினராகத் தேர்ந்தெடுக்கப்பட்டார். இந்திய தேசிய காங்கிரசு கட்சியைச் சார்ந்த 31 கர்நாடக சட்டமன்ற உறுப்பினர்களின் வாக்குகளைப் பெற்றார்.
# 1,1-இருபீனைலெத்திலீன்

**1,1-இருபீனைலெத்திலீன்** *(1,1-Diphenylethylene)* என்பது C<sub>14</sub>H<sub>12</sub> என்ற மூலக்கூற்று வாய்ப்பாடு கொண்ட ஓர் அரோமாட்டிக் ஐதரோகார்பன் ஆகும். இதை 1,1-டைபீனைலெத்திலீன் என்றும் அழைக்கிறார்கள்.
# 1,1-இருபீனைலெத்திலீன்

## பண்புகள்

மெத்தில் மெத்தக்ரைலேட்டு அல்லது சிடைரீனை பலபடியாக்குவதற்கு 1,1-இருபீனைலெத்திலீன் நடுவிருந்து உதவுகிறது. இவ்வாறு இணக்குவிக்கும் போது 1,1-இருபீனைலெத்திலீன் குறைவு மூலக்கூற்று எடை பலபடிகளை உற்பத்தி செய்கிறது. இருபென்சோஃபல்வின் இச்சேர்மத்தினை ஒத்த வரிசைச் சேர்மமாகக் கருதப்படுகிறது.
# 1,1-இருபீனைலெத்திலீன்

## தொகுப்புமுறை தயாரிப்பு

சியோலைட்டு முன்னிலையில் சிடைரீன் உதவியால் பென்சீனை ஆல்கைலேற்றம் செய்து அடுத்ததாக ஐதரசன் நீக்கம் செய்வதன் மூலமாக 1,1-இருபீனைலெத்திலீன் தயாரிக்கப்படுகிறது.  
சிடைரீன் + பென்சீன் → 1,1-டைபீனைலீத்தேன் → 1,1-டைபீனைலெத்திலீன் + ஐதரசன்
# அசோக் குமார் சிங்கி

**அசோக் குமார் சிங்கி** *(Ashok Kumar Singhi)* என்பவர் அசாமில் உள்ள பாரதிய ஜனதா கட்சியைச் சேர்ந்த ஓர் அரசியல்வாதி ஆவார். 2016 ஆம் ஆண்டு நடைபெற்ற அசாம் மாநில சட்டமன்றத் தேர்தலில் பிலாசிபாரா கிழக்கு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# ஹபீஸ் பஷீர் அகமது

**ஹபீஸ் பஷீர் அகமது** (*Hafiz Bashir Ahmed*) இந்தியாவின் அசாமில் உள்ள அகில இந்திய ஐக்கிய ஜனநாயக முன்னணி கட்சியின் அரசியல்வாதி ஆவார். இவர் 1960 ஆம் ஆண்டு ஆகத்து மாதம் 1 அன்று அசாமில் உள்ள பிலாசிப்பாரா நகரத்தில் பிறந்தார். 2006, 2011 மற்றும் 2016ஆம் ஆண்டுகளில் நடைபெற்ற தேர்தலில் பிலாசிபாரா மேற்கு சட்டமன்றத் தொகுதியிலிருந்து அசாம் சட்டமன்றத்திற்கு தேர்ந்தெடுக்கப்பட்டார்.
# சு. பழனிச்சாமி

**சு. பழனிசாமி** (*S. Palanisamy*) (திசம்பர் 7, 1936) என்பவர்இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் சிறுமுகைப் புதூரைச் சார்ந்தவர். இவர் பள்ளிக் கல்வியினை மேட்டுப்பாளையம் மகாஜன பள்ளியில் பயின்றார். 1977 மற்றும் 1980 தேர்தல்களில் மேட்டுப்பாளையம் தொகுதியிலிருந்து அண்ணா திராவிட முன்னேற்றக் கழக வேட்பாளராகப் போட்டியிட்டுத் தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# நுமல் மோமின்

**நுமல் மோமின்** (*Numal Momin*) (பிறப்பு: 25 பெப்ரவரி 1972) அசாமில் உள்ள அரசியல்வாதி ஆவார். இவர் பாரதிய ஜனதா கட்சியைச் சார்ந்தவர் ஆவார். 2016 ஆம் ஆண்டு நடைபெற்ற அசாம் சட்டசபைத் தேர்தலில் இவர் போகாஜான் சட்டமன்றத் தொகுதியிலிருந்து தேர்ந்தெடுக்கப்பட்டார். தற்போது இவர் அசாம் சட்டமன்றத்தின் துணை சபாநாயகராகவும் உள்ளார்.
# நுமல் மோமின்

## பின்னணி

மோமின் தனது பள்ளிக்கல்வியை 1989 ஆம் ஆண்டில் போகாஜனில் உள்ள பாலிபதார் உயர்நிலைப் பள்ளியில் முடித்தார். இவர் மருத்துவத்தில் தனது இளங்கலைப் பட்டத்தை கௌகாத்தி மருத்துவக் கல்லூரியில் 1999 ஆம் ஆண்டில் முடித்தார். கவுகாத்தி மருத்துவக் கல்லூரியில் உதவிப் பேராசிரியராகப் பணிபுரிந்து வந்தார். 2006 ஆம் ஆண்டில் இவர் அசாம் மருத்துவக் கல்லூரியில் மருந்தியல் துறையில் தனது முதுகலைப்பட்டத்தையும் பெற்றார். இவர் அனுபமா ஏசாங்கை மணந்தார்.
# வினோத் அசாரிகா

**வினோத் அசாரிகா** (*Binod Hazarika*) ஒரு இந்திய அரசியல்வாதியாவார். அசாமைச் சேர்ந்த பாரதிய ஜனதா கட்சி அரசியல்வாதியன இவர் 2016 அசாம் சட்டமன்றத் தேர்தலில் சாபுவா தொகுதியிலிருந்து உறுப்பினராகத் தேர்ந்தெடுக்கப்பட்டார். இந்தியக் குடியுரிமைச் (திருத்தம்) சட்டத்திற்கு எதிரான போராட்டங்களில், 2019 டிசம்பரில், ஆர்ப்பாட்டக்காரர்களில் ஒரு குழு இவரது வீட்டிற்கு தீ வைத்தனர். மே 2021 இல் இவர் இலாகோவல் தொகுதியிலிருந்து அசாம் சட்டப் பேரவைக்கு உறுப்பினராகத் தேர்ந்தெடுக்கப்பட்டார்.
# கிரிகோர் வென்சல்

**கிரிகோர் வென்சல்** (*Gregor Wentzel*) (17 பிப்ரவரி 1898 - 12 ஆகஸ்ட் 1978) குவாண்டம் இயக்கவியலின் வளர்ச்சிக்காக அறியப்பட்ட ஒரு ஜெர்மன் இயற்பியலறிஞர் ஆவார். எக்சு-கதிர், நிறமாலையியல் ஆகிய துறைகளில் இவர் பங்களித்தார். ஆனால் பின்னர் [குவாண்டம் இயங்கியல், குவாண்டம் மின்னியக்க திசை, மேசான் கோட்பாடு ஆகிய மூன்ற வகைகளை உள்ளடக்கி விரிவுபடுத்தினார்.
# கிரிகோர் வென்சல்

## வாழ்க்கை மற்றும் கல்வி

ஜெர்மனியின் தியூசல்டோர்ஃபு நகரில் ஜோசப் மற்றும் அன்னா வென்ட்செல் ஆகியோரின் நான்கு குழந்தைகளில் முதல் குழந்தையாகப் பிறந்தார். 1929ல் அண்ணா ஆனி போலிமேன் என்பவரை திருமணம் செய்து கொண்டார். இவர்களுக்கு டொனாட் வென்ட்செல் என்ற குழந்தை பிறந்தது. இவரும் அன்னியும் 1970 இல் சுவிட்சர்லாந்தின் அஸ்கோனாவுக்குத் திரும்பும் வரை குடும்பம் 1948 இல் அமெரிக்காவில் இருந்தது.
# கிரிகோர் வென்சல்

## தொழில்

வென்ட்செல், 1916ம் ஆண்டு ஃப்ரீ பர்க்கில் பல்கலைக்கழகத்தில் கணிதம் மற்றும் இயற்பியல் படிப்பைத் தொடங்கினார். பின்னர் 1917 மற்றும் 18ம் ஆண்டில் இராணுவ படைகளில் பணியாற்றி முதல் உலகப் போருக்குச் சென்றார். பின்னர் 1919ல் கிர்ப்ஸ் வால்டு பல்கலைகக்ழகத்தில் தனது படிப்பை மீண்டும் தொடங்கினார். பிறகு 1920ல் மியூனிக் லுட்விக் மேக்சிமிலியன் பல்கலைகழகத்தில் மீண்டும் படிக்க ஆரம்பித்தார். 1921 இல் முனைவர் பட்டம் வழங்கப்பட்டது.  
இவருடைய இயற்பியல் கோட்பாடுகள்
- கிளாசிக்கல் அணுகுமுறை
- கட்ட ஒருங்கிணைந்த முறை  
1928ல் இயற்பியல் கோட்பாடு பேராசிரியாராக சூரிக் பல்கலைக்கழகத்தில் பணியாற்றினார். வென்ட்சல் மற்றும் வூல்ப்காங் பவுலி இருவரும் சேர்ந்து, கோட்பாட்டு இயற்பியலுக்கான மையமாக சூரிக்கின் நற்பெயரை உருவாக்கினர். 1948ல் வென்சல் சிகாகோ பல்கலைக்கழகத்தில் பணியாற்றினார். 1970ல் ஓய்வு பெற்றால். தனது ஓய்வு நாளை சுவிட்சர்லாந்தில் செலவிட்டார். 1975ல் மேக்ஸ் பிளாங்க் பதக்கம் இவருக்கு கிடைத்தது.
# பி. எஸ். எல்லப்பன்

**பி. எஸ். எல்லப்பன்** (*P. S. Ellappan*)(நவம்பர் 1901) என்பவர் ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் 1967 தேர்தலில் செங்கல்பட்டு மாவட்டம் அச்சரப்பாக்கம் சட்டமன்றத் தொகுதியிலிருந்து சுதந்திரா கட்சி வேட்பாளராகப் போட்டியிட்டுத் தமிழ்நாடு சட்டசபைக்கு சட்டமன்ற உறுப்பினராகத் தேர்ந்தெடுக்கப்பட்டார்.
# ஆர். இராம்பிரபு

**ஆர். இராம்பிரபு**, என்பவர் ஓர் இந்திய அரசியல்வாதியும் தமிழ்நாட்டின் மேனாள் சட்டமன்ற உறுப்பினருமாவார். இவர் 2001 ம் ஆண்டு தேர்தலில் பரமக்குடி தொகுதியில் இருந்து தமிழ் மாநில காங்கிரசு வேட்பாளராகவும் 2006 தேர்தலிலி இந்திய தேசிய காங்கிரஸ் கட்சியின் சார்பில் தமிழக சட்டம்ன்றத்துக்குத் தேர்ந்தெடுக்கப்பட்டார்..
# பி. கோவிந்தன்

**பி. கோவிந்தன்** (*P. Govindan*) ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். 1996 ஆம் ஆண்டு நடைபெற்ற தேர்தலில் தாரமங்கலம் தொகுதியில் இருந்து பாட்டாளி மக்கள் கட்சி வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார். 2001 மாநில சட்டமன்றத் தேர்தலில் இவருக்கு கட்சியின் ஆதரவு கிடைக்காததால் தொகுதியில் இவருக்குப் பதிலாக பி.என். குணசேகரன் போட்டியிட்டார். 2006 ஆம் ஆண்டு தேர்தல் பிரச்சாரத்தின் போது தாரமங்கலத்தில் கட்சி வேட்பாளருக்கு எதிராக வேலை செய்ததாகக் கூறி இவர் கட்சியிலிருந்து நீக்கப்பட்டார்.
# நபா குமார் டோலி

**நபா குமார் டோலி** (*Naba Kumar Doley*) இந்தியாவின் அசாம் மாநிலத்தைச் சேர்ந்த பாரதிய சனதா கட்சி அரசியல்வாதியாவார். 1971 ஆம் ஆண்டு சூல மாதம் 17 ஆம் தேதியன்று இவர் பிறந்தார். 2011 மற்றும் 2016 ஆம் ஆண்டுகளில் நடைபெற்ற அசாம் சட்டமன்றத் தேர்தலில் தகுகானா தொகுதியில் போட்டியிட்டு தேர்ந்தெடுக்கப்பட்டார். 2016 ஆம் ஆண்டில் சர்பானந்தா சோனோவால் தலைமையிலான அரசாங்கத்தில் அமைச்சரானார். முன்னதாக இவர் அசாம் கண பரிசத் கட்சியில் இருந்தார். அசாம் கால்பந்து சங்கத்தின் தலைவராகவும் இருந்தார்.
# என். மருதாச்சலம்

**என். மருதாசலம்** (*N. Marudhachalam*) என்பவர் ஒரு தமிழக அரசியல்வாதி ஆவார். மேலும் இவர் தமிழக முன்னாள் சட்டமன்ற உறுப்பினர் ஆவார். இவர் 1967 தேர்தலில் பேரூர் தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) வேட்பாளராகவும், 1971 தேர்தலில் இந்தியப் பொதுவுடைமைக் கட்சியின் சாா்பிலும் தேர்ந்தெடுக்கப்பட்டார்.
# அமினுல் இஸ்லாம்

**அமினுல் இஸ்லாம்** (Aminul Islam) என்பவர் அசாமைச் சேர்ந்த அரசியல்வாதியாவார். இவர் அசாமின் அனைத்து இந்திய ஐக்கிய ஜனநாயக முன்னணி கட்சியைச் சேர்ந்த அரசியல்வாதி ஆவார். இவர் 2011 மற்றும்
2016 ஆண்டு அசாம் சட்டமன்றத் தேர்தல்களில்
திங் தொகுதியில் இருந்து தேர்ந்தெடுக்கப்பட்டார். .  
பிப்ரவரி 6, 2017 ல், முகநூலில் தனது சட்டமன்ற உரையை நேரலையாக
ஒளிபரப்பியதால் 3 நாட்களுக்கு அமினுல் இஸ்லாம் இடைநீக்கம் செய்யப்பட்டார்.
# வீழும்-அடைப்பு இயக்கம்

கொண்ட,ஒற்றைவெடி வீழும்-அடைப்பு ரூகர் எண். 1புரிதுமுக்கி]]  
**வீழும்-அடைப்பு இயக்கம்** (ஆங்கிலம்: *falling-block action*)என்பது, ஒருஒற்றைவெடிசுடுகலன்இயக்கம்ஆகும். இதில், ஆயுதத்தின் குழலாசனத்தில் வெட்டப்பட்டிருக்கும் பொளிவாய்க்குள்,செங்குத்தாக சரியும்படியான, ஒரு திடமான உலோக பின்னடைப்புஇருக்கும்.இந்த பின்னடைப்பு, ஒரு நெம்புகோலால் இயக்கவல்லதாக இருக்கும்.  
இதை ஆங்கிலத்தில் *ஸ்லைடிங் ப்ளாக்*அல்லது *டுராப்பிங் பிளாக்* இயக்கம்என்றும் அறியப்படும்.
# வீழும்-அடைப்பு இயக்கம்

## விரிவாக்கம்

அடைப்பு மூடப்பட்ட (உயர்) நிலையில் இருக்கும்போது, வெடிபொதி வெடிப்பதால் உண்டாகும் அதி-அழுத்தங்களை தாங்கிஅறையை அடைத்து, பின்னுதைப்பை இயங்குமுறைக்கும், தண்டுக்கும் பாதுகாப்பாககடத்தும். அடைப்பு தாழ்த்தப்பட்ட நிலையில் இருக்கும்போது, ஏற்கனவே சுடப்பட்ட உறையைஅகற்றவோ, அல்லது சுடப்படாத வெடிபொதியை மீள்குண்டேற்றவோ; அறையின் பின்முனை (குழலாசனம்) திறந்துக் காட்டப்படும். இது ஒரு மிக வலிய இயங்குமுறை ஆகும். சிறிய ஆயுதங்களிலும், கனரக பீரங்கிகளிலும் இவ்வகையான இயங்குநுட்பம் பிரயோகத்தில் உள்ளது.  
எம்1870 பெல்ஜிய காம்பிலெயின், எம்1872 கிரேக்க மியோனாஸ், ஷார்ப்ஸ் புரிதுமுக்கி, ஃபார்க்கஹார்சன் புரிதுமுக்கி, வின்செஸ்டர் ரகம் 1885, மற்றும் ரூகர் எண். 1,உள்ளிட்டவை இந்த இயக்கத்தை தான் கொண்டிருந்தன.
# வீழும்-அடைப்பு இயக்கம்

## மேலும் பார்க்க

- ஆணி இயக்கம்
- நெம்புகோல் இயக்கம்
- நழுவியக்கம்
- உடைவு இயக்கம்
- உருளும்-அடைப்பு இயக்கம்
- அரை-தானியக்க புரிதுமுக்கி
# நசுருல் அக்

**நசுருல் அக்** (*Najrul Hoque*) (பிறப்பு 31 சனவரி 1970 சாகோலியா துப்ரி, அசாம்) என்பவர் அகில இந்திய ஐக்கிய ஜனநாயக முன்னணியில் இடம் பெற்றிருந்த ஒரு அசாமைச் சேர்ந்த அரசியல்வாதி ஆவார். இவர் 2016 ஆம் ஆண்டு நடைபெற்ற அசாம் சட்டமன்றத்திற்கான தேர்தலில் துப்ரி தொகுதியிலிருந்து தேர்ந்தெடுக்கப்பட்டார்.
# கே. சௌந்தரராஜன்

**கே. சவுந்தரராசன்** (*K. Soundararajan*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டத்தினைச் சார்ந்தவர். இவர் 1977 மற்றும் 1980 தேர்தல்களில் அண்ணா திராவிட முன்னேற்ற கழக வேட்பாளராக திருச்சிராப்பள்ளி-II தொகுதியிலிருந்து தமிழ்நாடு சட்டப் பேரவைக்கு உறுப்பினராத் தேர்ந்தெடுக்கப்பட்டார்.
# சுரேன் புகன்

**சுரேன் புகன்** (*Suren Phukan*) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். பாரதிய சனதா கட்சியைச் சேர்ந்த இவர் அசாம் மாநிலத்தில் நடைபெற்ற 2016 ஆம் ஆண்டு சட்டமன்றத் தேர்தலில் திக்பாய் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# மார்கெல் கிட்டெல்

**மார்கெல் கிட்டெல்** (*Marcel Kittel*) என்பவர் ஒரு செருமானிய மிதிவண்டிப் பந்தய வீரராவார். இளநிலைப் பிரிவில், 23 வயதிற்குட்பட்டோர் பிரிவில் உலகளவில் வெண்கலப் பதக்கம் வென்றார். தன்னுடைய இவ்வெற்றிக்குப் பிறகு இவர் விரைவோட்ட வீரராகப் பங்கேற்க முடிவு செய்தார். இதனால் ஐந்து போட்டிகளில் நான்கில் வெற்றி பெற்றார். 2011 ஆம் ஆண்டில் உலகளவில் இரண்டாவது வெற்றியாளர் என கணிக்கப்பட்டார். இவர் 2011-ஆம் ஆண்டில் ஒரு தொழில்முறை வீரர் ஆனபோது, அவர் விரைவோட்டங்களில் நிபுணத்துவம் பெற்றார், மூன்று பேரோட்டப் போட்டிகளில் 19 நிலைகளை வென்றார். மேலும், இவர் தனது தொழில்முறை வாழ்க்கையில் 89 வெற்றிகளைப் பெற்றார்.
# சும் ரோங்காங்கு

**சும் ரோங்காங்கு** (*Sum Ronghang*; (1962/1963 – 3 மே 2024) இந்தியாவின் அசாம் மாநிலத்தைச் சேர்ந்த பாரதிய சனதா கட்சி அரசியல்வாதியாவார். 2016 ஆம் ஆண்டு நடைபெற்ற அசாம் சட்டமன்றத் தேர்தலில் திபு தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். கர்பி ஆங்லாங்கு என்ற மாவட்ட மன்ற தன்னாட்சி மன்றத்தின் முன்னாள் தலைமை நிர்வாக உறுப்பினராகவும் இவர் இருந்தார்.